**LĒMUMS**

LIEPĀJĀ

|  |  |
| --- | --- |
| 2021.gada 19.jūnijā | Nr.255/7  (prot. Nr.7, 29.§) |

Par zemesgabala Vidusceļa ielā 33

½ domājamās daļas iznomāšanu

Lai racionāli rīkotos ar pašvaldības mantu, zemesgabalu, uz kura atrodas citai personai piederošs ēku (būvju) nekustamais īpašums un kurš šobrīd nav nepieciešams pašvaldībai tās funkciju veikšanai, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 15. un 17.punktu, izskatot [..] 2021.gada 18.maija iesniegumu, Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 31.maija priekšlikumu (sēdes protokols Nr.8) un Liepājas pilsētas domes pastāvīgās Pilsētas attīstības komitejas 2021.gada 10.jūnija lēmumu (sēdes protokols Nr.6), LIEPĀJAS PILSĒTAS DOME

N O L E M J :

1. Iznomāt [..] zemesgabala Vidusceļa ielā 33, Liepājā (kadastra Nr.1700 041 0304), daļu 364,5 kv.m platībā, kas atbilst ½ domājamai daļai no 729 kv.m kopplatības (pielikumā), līdz 2030.gada 31.decembrim viņam piederošā nekustamā īpašuma - būves (kadastra apzīmējums 1700 041 0304 001) - ½ domājamās daļas uzturēšanai un apsaimniekošanai.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1.punktā minētā zemesgabala daļas iznomāšanu, iekļaujot tajā šādus nosacījumus:

2.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

2.2. nomnieks maksā nomas maksu 1,5% apmērā no zemesgabala daļas kadastrālās vērtības gadā, bet ne mazāk kā valstī noteikto par zemesgabala faktisko lietojumu, sākot no 2021.gada 12.maija (faktiskais lietojums);

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šī līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomātā zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1.punktā minētā zemesgabala daļai kadastra vērtēšanas vajadzībām noteikt lietošanas mērķi - individuālo dzīvojamo māju apbūve (kods 06 01).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

5. Gadījumā, ja [..] vainas dēļ zemes nomas līgums par zemesgabala Vidusceļa ielā 33 ½ domājamās daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |